新登城牆

新登城牆爲舊新登縣縣城 （ 曾名新城縣 ） 城牆 ， 位於今中國浙江省杭州市富陽區新登鎮 ， 現存城牆約1714米及護城河 ， 但各城門均已不存 。 新登爲三國吳黃武五年 （ 226 ） 置縣 ， 名新城縣 ， 屬東安郡 。 五代梁開平元年 （ 907 ） 吳越改新城爲新登 ， 屬杭州 。 北宋太平興國四年 （ 979 ） 又改爲新城縣 ， 民國三年 （ 1914 ） 又改爲新登縣 ， 1958年併入桐廬縣 ， 1961年又劃歸富陽縣 （ 今杭州市富陽區 ） 。 唐大順二年 （ 891 ） 吳越將領杜棱始築城池 ， 週二千五百七十一步 ， 高二丈三尺 ， 設有四門 ， 分別爲東門熙春門 、 南門太平門 、 西門順成門和北門寧海門 ， 北宋天禧五年 （ 1021 ） 又築新城 。 明嘉靖三十五年 （ 1556 ） 因倭寇入侵 ， 知縣範永齡再度築城 ， 工程四個月即成 ， 即今城 。 新登城牆圍山而建 ， 西 、 南臨葛溪 ， 東臨松溪 ， 南面隔溪正對賢明山 ， 呈不規則形 ， 南北寬 ， 東西狹 ， 外壁以條石砌築 ， 頂部使用部分城磚 。 始築時週三裏 （ 實一千二百十三步 ， 約 1940.8 米 ） ， 高一丈六尺 （ 約 5.12 米 ） ， 牆垛高出五尺 （ 約 1.6 米 ） ， 萬曆三年 （ 1575 ） 知縣溫朝祚塞城垛 ， 並另加女牆三尺五寸 （ 約 1.12 米 ） 。 原設陸門四座 ， 分別爲東門元始門 、 南門亨通門 （ 又名嘉會門 ） 、 西門利遂門和北門貞成門 ， 萬曆元年 （ 1573 ） 重開小東門昭陽門 （ 原有後塞 ） ， 各門均有城樓 、 門外設橋 ， 後因南門樓不利於學宮而改爲平房 ， 此後城牆在清雍正 、 乾隆 、 道光 、 同治和光緒年間均有維修 。 民國時測得城週五百七十六丈五尺 （ 約 1844.8 米 ） ， 高一丈四五尺不等 （ 約4.48 - 4.8 米 ） 。 今測總長約2100米 ， 其中北門附近有近300米損毀嚴重 ， 其餘完整部分爲1714米 ， 高5 - 7米 ， 寬3 - 5米 。 護城河平均距城牆約50米 ， 唐代杜棱建城時即鑿 ， 原在城北松溪築新堰引水入濠 ， 明天順六年 （ 1462 ） 知府吳濬在城西北葛溪上另築塔山堰 ， 並重新鑿胡公渠引水入濠 。 民國時測得濠周八百四十丈五尺一寸 （ 約 2689.6 米 ） ， 寬一丈一尺七寸 （ 約 5.44 米 ） ， 今測長約2400米 ， 寬約3米 ， 河壁以塊石砌築 。 原縣城內以連通南門和北門的街道爲主街 （ 今共和街 ） ， 主要建築有縣署 （ 位於西南隅今新登鎮政府處 ， 已不存 ） 、 學宮 （ 新登縣學文廟 ， 位於東北隅今新登中學處 ， 尚存泮池 ） 、 城隍廟 （ 位於東南隅 ， 已不存 ） 和武廟等 。